COM7 ยอดจอง iPhone 14 ดีกว่าปีก่อน ลุ้นรายได้แตะ 1 แสนล้านภายใน 4-5 ปี แนะซื้อเป้า 38 บ.
COM7 ยอดจอง iPhone 14 ดีกว่าปีก่อน ลุ้นรายได้แตะ 1 แสนล้าน ภายใน 4-5 ปี พร้อมจับตากำไรปี 65 แตะ 3 พันล้าน แนะซื้อเป้า 38 บาท
COM7 ยอดจอง iPhone 14 ดีกว่าปีก่อน ลุ้นรายได้แตะ 1 แสนล้าน ภายใน 4-5 ปี พร้อมจับตากำไรปี 65 แตะ 3 พันล้าน แนะซื้อเป้า 38 บาท
19 ก.ย. 2565

บล.ดาโอ ระบุในบทวิเคราะห์วันนี้ (19 ก.ย.65) ว่า  นายสุระ คณิตทวีกุล ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 เผยว่ายอดจอง iPhone 14 สูงสุดเป็นประวัติการณ์, โควตาขาย iPhone 14 มากกว่าปีก่อนเล็กน้อยและได้ผลบวกจากการเป็น Tier 1 ที่ทำให้รับรู้รายได้ตั้งแต่เดือน ก.ย. เทียบปีก่อนที่เริ่มขายเดือน ต.ค. ทั้งนี้ บริษัทคงเป้ารายได้จะเพิ่มขึ้นไม่ต่ำกว่า 20% จากปีก่อน และวางเป้ายอดขายเติบโตในปีต่อๆไปไม่ต่ำกว่า 20% ต่อปี
โดยคาดว่าในช่วง 4-5 ปีข้างหน้า บริษัทจะมีรายได้แตะ 1 แสนล้านบาท และทำให้ Market share เพิ่มขึ้นเป็น 30% ภายใน 3-4 ปี จากปัจจุบันที่ 20% ของมูลค่ารวมตลาดสินค้าไอทีอยู่ที่ 2 แสนล้านบาท
ทั้งนี้ DAOL: มองเป็นบวกต่อข่าวข้างต้นประเมินว่าผลการดำเนินงานไตรมาส 3/2565 จะดีขึ้น เทียบช่วงเดียวกันของปีก่อน และเทียบไตรมาสก่อนหน้า จากปกติที่จะทรงตัว เทียบไตรมาสก่อนหน้า ตามปัจจัยฤดูกาลโดยเป็นผลของยอดขาย iPhone 14 ที่เพิ่มขึ้น ทั้งในแง่ปริมาณ และราคาขายที่เพิ่มขึ้น ประเมินว่าลูกค้าส่วนใหญ่จะซื้อ iPhone 14 Pro และ Pro Max มากขึ้น จากการใช้ chipset A16 ใหม่ (ปัจจุบันรุ่น Pro และ Pro Max ได้ขาดตลาดแล้ว โดยสถานะการจัดส่งล่าสุดจากหน้าเว็บไซต์ของ Apple ระบุว่าจะส่งมอบได้ในช่วงกลางเดือนตุลาคม) รวมทั้งประเมินว่ายอดขาย iPhone รุ่น n-1 จะกลับมาดีขึ้น หลังจากลูกค้าชะลอการซื้อ เพื่อรอการปรับราคาสินค้าภายหลัง
โดยการเปิดตัวรุ่นใหม่ เบื้องต้นคงประมาณการกำไรสุทธิปี 2565 ที่ 3.0 พันล้านบาท (โต 13% เทียบช่วงเดียวกันของปีก่อน) และปี 2565 ที่ 3.6 พันล้านบาท (โต 19% เทียบช่วงเดียวกันของปีก่อน) จากยอดขายที่เพิ่มขึ้นปีละ โต 21% และโต 17% เทียบช่วงเดียวกันของปีก่อน (ใกล้เคียงเป้าบริษัทที่ปีละ 20% เทียบช่วงเดียวกันของปีก่อน) แนะนำ “ซื้อ” ที่ราคาเป้าหมาย 38.00 บาท